**LG annoncerer LCD-tv med Active HDR, Nano Cell-teknologi og Super UHD**

*LG forbedrer udvalget af LCD-tv med lanceringen af deres nyeste modeller i 2017. Modellerne, der fremvises for allerførste gang på CES, har bedre farvegengivelse samt et klarere og mere detaljerigt billede.*

**KØBENHAVN, den 3. januar 2017 ―** Premium-segmentet i LG’s LCD-fjernsyn er blevet væsentligt forbedret med de nye Super UHD-modeller, som lanceres i 2017. Den helt store nyhed er Nano Cell-teknologien, der fungerer som et mikroskopisk partikelfilter, som giver en renere og klarere farvegengivelse. Endvidere har premium-modellerne Active HDR, der understøtter samtlige HDR-standarder og en opgraderet hardware til den medfølgende version 3,5 af LG’s Smart TV-system, webOS. Sidst men ikke mindst er samtlige modeller udstyret med et lydsystem fra Harman/Kardon, der sikrer en helt fantastisk lydoplevelse.

**Hvad gør Nano Cell Technology?**

Et LCD-panel med LGs Nano Cell teknologi giver betydelige fordele for både farvegengivelse og betragtningsvinkel. Et ekstra filter i panelets billede indeholder en større mængde af partikler med en diameter på en nanometer, som absorberer overskydende lys. Dette gør det muligt at filtrere farver, så det der gengives på fjernsynet er mere virkelighedstro. I normale tilfælde er farverne falmede, når man ser på tv'et, men med de nye LCS modeller fra LG er farvegengivelsen ligesom filmskaberne tænkte dem.

**Topmodellen i LCD-serien**

LG SJ950V er flagskibsmodellen blandt nyhederne i 2017. Det har et ultra-tyndt og elegant design, som minder meget om LG’s OLED-modeller, samt en lille fod, så tv’et naturligt bliver ét med rummet. SJ950V kommer i størrelserne 86, 75, 65 og 55 tommer. Takket være Active HDR understøtter modellen filmbranchens Dolby Vision samt HDR 10 og den nye transmissionsstandard, HLG (Hybrid Log Gamma). HDR er en teknologi som giver lyse og mørke områder i billedet flere detaljer. HDR til tv i hjemmet fik sit helt store gennembrud i 2016.

**SJ850V - Stilren og stabil**

Mellemmodellen i premium-segmentet har samme egenskaber som sin storebror, SJ950V, men rammen om selve billedet er en del større. SJ850V kommer i størrelserne 65, 60 og 55 tommer.

**Super UHD i entry-level**

LG SJ800V er en ny entry-level-model, der indeholder alle de teknologier, den nye Super UHD-serie er udstyret med, herunder lydsystem fra Harman/Kardon, Active HDR, Nano Cell-teknologi og den seneste version af webOS. Modellen kommer i størrelserne 65, 60, 55 og 49 tommer.

**Pris og tilgængelighed**

Mere information om modellernes lancering og pris annonceres tættere på den danske lanceringsdato. Højtopløselige billeder kan findes i [LG's billedarkiv](http://www.lgmediabank.com/se) ved at skrive modelnavnet eller søge på ”SuperUHD2017” i søgefeltet til venstre.

**LG Electronics på CES 2017**

Hvis du vil have mere information om LG’s nyheder under CES, så besøg det internationale presserum på <http://www.lgnewsroom.com/ces2017> samt det nordiske presserum <http://www.mynewsdesk.com/se/lgnordic>.

# # #

**Om LG Electronics**

LG Electronics, Inc. (KSE: 066570.KS) er en af verdens største leverandører og innovatører inden for forbrugerelektronik, husholdningsapparater og mobilkommunikation med 77.000 ansatte fordelt på 125 kontorer i verden. LG havde i 2015 en global omsætning på 48,8 milliarder USD. LG består af fire hovedområder – Home Entertainment, Mobile Communications, Home Appliance & Air Solution og Vehicle Components – og er en af verdens største producenter af fladskærms-tv, mobiltelefoner, luftvarmepumper, vaskemaskiner og køleskabe. LG Electronics kom til Norden 1999. Den nordiske omsætning var i 2015 omkring 2,2 milliarder SEK. For mere information, besøg da [www.lg.com](file:///%5C%5CCopFiles%5Ccommon%24%5C4.%20Kunder%5CKunder%20H-N%5CLG%5CHE%5C2016%5CPressemeddelelser%5CCES%5Cwww.lg.com).

For mere information:

LG-One Hill+Knowlton
(LG’s PR-bureau)
Tlf.: 33 13 14 33
E-mail: **lg-onedenmark@lg-one.com**

David Montanya

Nordisk produktspecialist HE

LG Electronics Nordic AB

Box 83, 164 94 Kista

Mobil: +46 73 978 62 99

E-mail: david.montanya@lge.com